Številka:  - DGZR

Datum: [datum - avtomatsko - ne spreminjaj]

**OCENA OGROŽENOSTI OB NESREČI ZRAKOPLOVA ZA SEVERNOPRIMORSKO REGIJO**

VERZIJA 2.2

|  |  |  |  |
| --- | --- | --- | --- |
|  | **ORGAN** | **DATUM** | **PODPIS ODGOVORNE OSEBE** |
| **OCENO AŽURIRALA/****IZDELALA** | Izpostava URSZR Nova Gorica | Julij /2025 | ZDENKA FERJANČIČ |
| **SPREJEL** |  Izpostava URSZR Nova Gorica  | Julij /2025 | SAMUEL KOSMAČ |

#

Vsebina

[A. OCENA OGROŽENOSTI 3](#_Toc202263657)

[1. UVOD 3](#_Toc202263658)

[1.1 Letališča, vzletišča in vzletne točke s pristajalnimi stezami 3](#_Toc202263659)

[1.1.1 Druga letališča 3](#_Toc202263660)

[1.1.2 Vzletišče 4](#_Toc202263661)

[2.VRSTA, OBLIKA IN ZNAČILNOSTI NESREČE ZRAKOPLOVA 4](#_Toc202263662)

[3. VIRI NEVARNOSTI IN MOŽNI VZROKI NASTANKA NESREČE 5](#_Toc202263663)

[4. DEJAVNIKI, KI POVEČUJEJO VERJETNOST NASTANKA NESREČE ZRAKOPLOVA 5](#_Toc202263664)

[5. VERJETNOST PONAVLJANJA IN MOŽNOST PREDVIDEVANJA NESREČE 6](#_Toc202263665)

[6. POGOSTOST POJAVLJANJA NESREČE 6](#_Toc202263666)

[7.MOŽEN POTEK TER PRIČAKOVAN OBSEG IN OBMOČJE NESREČE 7](#_Toc202263667)

[8.VERJETNOST NASTANKA VERIŽNIH NESREČ 7](#_Toc202263668)

[9.PREPREČITEV, UBLAŽITEV IN ZMANJŠANJE POSLEDIC NESREČE ZRAKOPLOVA 7](#_Toc202263669)

[B. KRITERIJI ZA RAZVRŠČANJE RAZREDE OGROŽENOSTI 10](#_Toc202263670)

[10.Razvrščanje občin in regije v razrede ogroženosti zaradi nesreče zrakoplova 10](#_Toc202263671)

[10.1 Kriterij za oceno ogroženosti zaradi nesreče zrakoplova 10](#_Toc202263672)

[10.2 Razvrščanje občin in regije v razrede ogroženosti zaradi nesreče zrakoplova 10](#_Toc202263673)

[11. Nekateri predlogi ukrepov za preprečitev, ublažitev in zmanjšanje posledic nesreče zrakoplova 12](#_Toc202263674)

[12. Zaključki ocene ogroženosti 13](#_Toc202263675)

[13.VIRI 13](#_Toc202263676)

# A. OCENA OGROŽENOSTI

# 1. UVOD

Regijska ocena ogroženosti ob nesreči zrakoplova je ažurirana julija 2025, verzija 2.2 in predstavlja dopolnjeno različico omenjene verzije (2.1.) iz marca 2022. Regijsko oceno ogroženosti ob nesreči zrakoplova je izdelala Izpostava URSZR Nova Gorica na osnovi Zakona o varstvu pred naravnimi in drugimi nesrečami (Uradni list RS, št. 51/06 UPB 1 in 97/2010, [21/18](http://www.uradni-list.si/1/objava.jsp?sop=2018-01-0887) – ZNOrg in 117/22, Navodila o pripravi ocene ogroženosti (Uradni list RS št. 39/95), Uredbo o vsebini in izdelavi načrtov zaščite in reševanja (Uradni list RS, št. 24/2012,[78/16](http://www.uradni-list.si/1/objava.jsp?sop=2016-01-3309) in [26/19](http://www.uradni-list.si/1/objava.jsp?sop=2019-01-1201)) ter v skladu z državno oceno ogroženosti verzija 2.0 št.8420-2/2015-37-DGZR z dne 17.01.2018.

## ****1.1 Letališča, vzletišča in vzletne točke s pristajalnimi stezami****

V Severno primorski regiji nimamo mednarodnega letališča imamo pa najbližji mednarodni letališči na italijanski strani v Gorici – Ronke in letališče Ljubljana. V regiji so dva športna letališča, ki so namenjena športni in turistični dejavnosti.

## ****1.1.1 Druga letališča****

V regiji imamo dva javna letališča, ki sta lokalnega pomena, ki sta namenjena predvsem športnim aktivnostim in sicer Posoški aeroklub Tolmin – letališče Bovec in Aeroklub Josip Križaj Ajdovščina - letališče Ajdovščina.

* **Letališče Bovec**

Letališče Bovec je oddaljeno 800 m južno od mesta Bovec. Leži na ravnini, ki jo na južni strani na oddaljenosti 200m omejuje strmo pobočje, ki se spušča proti reki Soči. Na severni strain pa gorati masiv Rombona 2208 m in na severozahodni Kanin 2585 m), na severovzhodni strain Krnica (2482 m) na vzhodni strain Svinjak (1653 m), na jugovzhodni strain pa omejujeta Javoršček (1557m ) in na južni Polovnik ( od 1471 -1768 m). Območje letališča je dostopno po makadamskem odcepu (dožine približno 100 m) od glavne caste Bovec –Čezsoča.

Letališče je namenjeno športnim aktivnostim in panoramskim poletom (skupne mase 3 500 kg). Pozicija letališča je N 46 stopinj 19 minut 45 sekund, smer steze je 071-251. Steza je travnato vzletna- pristajalna, dimenzija steze 850 x 40 metrov, na nadmorski višini 434 m ali 1424 čevljev (fitov) in radijski frekvenci 123,50 MHz.

Število letal se stalno spreminja od najmanj enega do največ treh. Občasno, predvsem v poletnih mesecih, število gostujočih motornih in jadralnih letal, ki se zadržujejo na letališču več dni, lahko doseže število dvanajst do petnajst letal.

V praksi je tudi, da je letališče odprto le ob sobotah in nedeljah ter državnih praznikih, v mesecu juliju in avgustu pa vsak dan.

Statističnih podatkov o prevozu potnikov in naletu letal za panoramske namene skoraj da ni. V zadnjih petih letih je to število zanemarljivo majhno. Ne presega 100 ljudi na leto.

* **Letališče Ajdovščina**

Letališče Ajdovščina se nahaja na zahodnem robu mesta Ajdovščina. Upravni prostori in hangarji so tik za vhodom ob regionalni cesti Ajdovščina – Nova Gorica. Letališče je namenjeno športnim aktivnostim, šolanju pilotov, odkrivanju gozdnih požarov v času požarne ogroženosti in izvajanju panoramskih poletov (skupne mase 5000 kg). Pozicija letališča je N 45 stopinj 53 minut 13 sekund, steza je travnato vzletna- pristajalna, dimenzija steze 1080 x 60 metrov, na nadmorski višini 117 m ali 384 čevljev (fitov) in radijski frekvenci 123,50 MHz. Na letališču razpolagajo s 4 motornimi , 8 jadralnimi in 3 ultra lahkimi letali. Za potrebe panoramskih poletov imajo naletov v povprečju 50 ur letno in prevozijo cca. 300 potnikov.

## ****1.1.2 Vzletišče****

Vzletišče v Severnoprimorski regiji imamo registrirano na Ajševici pri Novi Gorici na nadmorski višini 61 m, steza je travnata velikosti 330 m smeri pa 30/20, koordinate so N 45 stopinj 56 minut in 60 sekund na frekvenci 123,50 MHz.

# 2.VRSTA, OBLIKA IN ZNAČILNOSTI NESREČE ZRAKOPLOVA

Nesreča zrakoplova je nesreča v zračnem prometu in spada po Zakonu o varstvu pred naravnimi in drugimi nesrečami med druge nesreče. To je nesreča, ki jo v večji meri povzroči človek s svojo dejavnostjo in ravnanjem, lahko pa nastane tudi zaradi vpliva naravne nesreče.

Za nesrečo zrakoplova je značilno, da:

* Da se običajno zgodi brez opozorila, nenadno in nepričakovano,
* So pogosto žrtve nesreče vsi potniki in člani posadke,
* Se lahko pripeti na krajih, ki niso takoj ali zlahka dostopni,
* So lahko žrtve tudi prebivalci, če zrakoplov pade na naseljeno območje,
* Drugo.

Nesreče zrakoplovov lahko delimo glede na:

* Vrsto zrakoplova: nesreča potniškega, tovornega ali vojaškega zrakoplova,
* Kraj nesreče:
* nesreča zrakoplova na naseljeno območje
* nesreča zrakoplova na težko dostopnem terenu,
* nesreča zrakoplova na vodnih površinah,
* nesreča zrakoplova na območju letališča
* drugo.
* Posledice nesreče;
* žrtve,
* uničena ali poškodovana infrastruktura, stavbe in kulturna dediščina,
* vpliv na okolje,
* možnost verižnih nesreč.

# 3. VIRI NEVARNOSTI IN MOŽNI VZROKI NASTANKA NESREČE

Glavni vzroki nesreč zrakoplovov so predvsem:

* Tehnični in drugi vzroki (napaka motorja ali konstrukcija zrakoplova, izguba nadzora nad zrakoplovom, napaka kontrole zračnega prometa, človeški in drugi dejavniki),
* Naravne in druge nesreče (neugodne vremenske razmere, požar, nesreče pri prevozu nevarnega blaga, potres) in
* Teroristični napadi in druge oblike množičnega nasilja.

# 4. DEJAVNIKI, KI POVEČUJEJO VERJETNOST NASTANKA NESREČE ZRAKOPLOVA

* **Geografske značilnosti Severnoprimorske**

Območje regije zajema skrajni severozahodni del Slovenije. Na zahodni strani meji na republiko Italijo, na severni in severozahodni strani na gorenjsko regijo, na jugovzhodni strani pa na notranjsko regijo.

Reliefno zajema regija zelo raznovrstna področja: visokogorski alpski svet, predalpsko hribovje, kraške planote, gričevnata vinorodna Brda in nižavje.

Ker je za regijo značilna velika reliefna pestrost, to zagotovo pomeni oviro pri iskanju letala in reševanju in pomoči ob letalski nesreči zunaj letališča. Iskanje letala in reševanje je oteženo predvsem v alpskem prostoru, Trnovskem gozdu oz. v nenaseljenih in težko dostopnih predelih.

* **Vremenske razmere**

 Večji del regije ima kontinentalno klimo s tem, da segajo vanjo vplivi mediteranskega podnebja zaradi bližine Jadranskega morja. Vremenske razmere na športnim letališči Ajdovščina in Bovec lahko predstavljajo oviro pri pristajanju in vzletanju zrakoplova oz. kadar je burja zrakoplovi ne letijo.

* **Prevoz nevarnih snovi**

Prevoz nevarnih snovi v zračnem prometu mora biti usklajen z dokumenti IATA in ICAO. Nevarne snovi so razdeljene v tri kategorije in sicer:

* snovi, ki so dovoljene za prevoz z zrakoplovi,
* snovi, za katera so potrebna posebna dovoljenje in
* snovi, ki so izključene iz prevoza zrakoplova.

Za prevoz nevarnega blaga je potrebno dovoljenje pristojnih organov MzP. S podatki o nevarnem blagu razpolagajo letalski prevozniki, ki izvajajo letenje v RS ali iz nje oziroma prelete preko slovenskega zračnega prostora.

Če pride do nesreče letala, ki prevaža nevarno blago in ga prevoznik ne more pobrati, odstraniti, dati na določen prostor ali kako drugače nevtralizirati, mora poklicati organizacijo, ki je pooblaščena za reševanje z nevarnim blagom, da to stori na stroške prevoznika. Pri prevozu radioaktivnih snovi veljajo posebni varnostni ukrepi in ker se prepeljejo zelo majhne količine teh snovi z zrakoplovi, je verjetnost nesreče pri prevozu teh snovi zelo majhna.

* + **Potresna ogroženost**

Ker spada ozemlje Severnoprimorske regije po številu in moči potresov med aktivnejše območje, lahko potres v določeni meri ogrozi tudi promet na športnih letališčih. Letališče v Bovcu leži na potresnem območju, kjer lahko pričakujemo potres VIII. stopnje po evropski potresni lestvici, medtem, ko letališče Ajdovščina leži na območju, kjer lahko pričakujemo potres VII. stopnje po evropski potresni lestvici.

* + **Terorizem in druge oblike množičnega nasilja**

Nevarnosti terorizma, vključno z uporabo radioloških, kemičnih in bioloških sredstev ter drugih oblik množičnega nasilja v sodobnih razmerah zahteva, da pristojni državni organi načrtujejo in izvajajo učinkovite preventivne ukrepe za hitro in učinkovito zaščito in reševanje ljudi in premoženja tudi v povezavi z drugimi državami. Za ukrepenje ob teh nevarnosti pa je treba ustrezno usposobiti in opremiti predvsem enote za hitre reševalne intervencije.

# 5. VERJETNOST PONAVLJANJA IN MOŽNOST PREDVIDEVANJA NESREČE

Na območju Severnoprimorske regije lahko pričakujemo nesreče zrakoplova večjega in manjšega obsega. Nesreča zrakoplova večjega obsega v Severnoprimorski regiji se lahko zgodi kjerkoli in ne samo v gorah, ki so težko dostopne.

Tudi športni letališči Bovec in Ajdovščina na katerim vzletajo in pristajajo manjši športni zrakoplovi, lahko pomenijo možno potencialno nevarnost za nesrečo zrakoplova, predvsem manjšega obsega.

Tveganje, da pride do nesreče zrakoplova na območju Severnoprimorske regije je vseskozi prisotno, vendar je verjetnost takega dogodka majhna.

# 6. POGOSTOST POJAVLJANJA NESREČE

Večina nesreč, ki se pripetijo v Severnoprimorski regiji so nesreče manjšega obsega, v katerih so udeležena manjša športna letala, motorni zmaji in druge ultralahke naprave.

Med nesreče manjšega obsega sodijo predvsem nesreče padalcev in jadralnih padalcev.

|  |  |  |  |  |  |
| --- | --- | --- | --- | --- | --- |
| **Nesreče v zračnem prometu** | **2019** | **2020** | **2021** | **2022** | **2023** |
| **Nesreče manjših letal (do 4 sedeži) in jadralnih letal** | 0 | 1 | 0 | 0 | 0 |
| **Nesreče padalcev****in jadralnih padalcev** | 46 | 28 | 31 | 43 | 25 |
| **Število mrtvih** | 2 | 2 | 0 | 1 | 1 |
| **Število poškodovanih** | 21 | 15 | 19 | 25 | 7 |
| **Nepotrebne lažne intervencije** | 6 | 2 | 3 | 4 | 1 |
| **Skupaj nesreč zrakoplova** | 46 | 29 | 31 | 43 | 25 |

Tabela 1.Nesreče v zračnem prometu v Severnoprimorski regiji v obdobju od 2019 do 2023 (Vir: URSZR, SPIN - oktober, 2024)

# 7. MOŽEN POTEK TER PRIČAKOVAN OBSEG IN OBMOČJE NESREČE

Za nesrečo zrakoplova je značilno, da:

* Se običajno zgodi brez opozorila, nenadno in nepričakovano,
* So pogosto žrtve nesreče vsi potniki in člani posadke
* Se lahko pripeti na krajih, ki niso takoj ali zlahka dostopni in
* So lahko žrtve tudi prebivalci, će zrakoplov pade na naseljeno območje.

Za Severnoprimorsko je značilna velika reliefna pestrost, to zagotovo pomeni oviro pri iskanju in reševanju zrakoplova ob nesreči zunaj letališča. Iskanje zrakoplova in reševanje je oteženo predvsem v alpskem prostoru (Julijske Alpe) in na območju Trnovskega gozda oziroma v nenaseljenih in slabo prehodnih predelih.

Možne žrtve nesreč zrakoplovov niso samo potniki zrakoplovov in posadka, ampak tudi ljudje in živali, na območju, kjer pride do nesreč zrakoplovov. Posledice nesreče, neposredne in posredne, prizadenejo tudi svojce žrtev, člane reševalnih ekip, kulturno dediščino, premoženje, okolje, infrastrukturo in podobno.

# 8.VERJETNOST NASTANKA VERIŽNIH NESREČ

Ob nesrečah zrakoplovov so verjetne tudi verižne nesreče . To še prav posebno velja, če:

* nesreča zrakoplova na naseljeno območje, ki lahko povzroči poškodbe infrastrukture, požare in eksplozije ter tako ogrozi življenje ljudi in živali,
* nesreča zrakoplova z nevarnim blagom, ki lahko povzroči nenadzorovano uhajanje ali odtekanje nevarnega blaga v okolje, in s tem nastanek požara ali eksplozije.

# 9.PREPREČITEV, UBLAŽITEV IN ZMANJŠANJE POSLEDIC NESREČE ZRAKOPLOVA

Osebna in vzajemna zaščita obsega vse ukrepe za preprečevanje in ublažitev posledic nesreče, ki je prizadela potnike in ogrožene prebivalce, za zaščito njihovega zdravja in življenja ter varnosti njihovega imetja.

Z ukrepi, ki jih morajo izvesti potniki ob nesreči zrakoplova za zavarovanje svojih življenj in imetja (požar na letalu in podobno) je dolžan potnike seznaniti prevoznik. Kadar je zaradi posledic nesreče zrakoplova ogroženo življenje ljudi in živali, skrbijo za organiziranje, razvijanje in usmerjanje osebne in vzajemne zaščite občine v sodelovanju s prevoznikom.

Od zaščitnih ukrepov s ob nesreči zrakoplova izvajajo naslednji ukrepi:

* prostorski, urbanistični, gradbeni in drugi tehnični ukrepi,
* RKB zaščita,
* evakuacija,
* sprejem in oskrba ogroženih prebivalcev in
* zaščita kulturne dediščine.

**Prostorski, urbanistični, gradbeni in drugi tehnični ukrepi**

V primeru, da bi se zgodila nesreča večjega obsega na gosto naseljenem območju bi bilo potrebno izvesti rušenje neuporabnih objektov ter odstranjevanje ruševin, da se zmanjšajo škodljivi vplivi nesreče ter da se lažje omogoči izvajanje drugih .

**Radiološka, kemična in biološka zaščita**

Ob nesreči zrakoplova obstaja nevarnost, da zaradi poškodbe zrakoplova, lahko pride do nenadzorovanega uhajanja teh snovi v okolje. Poleg življenj potnikov na zrakoplovu, ljudi na letališču, so ogrožena tudi življenja ljudi in živali, ki živijo na območju nesreče in okolje.Če do tega pride, je potrebno na prizadetem območju poostriti nadzor nad nevarnimi snovmi in ravnanje z njimi.

**Evakuacija**

Če bi ob nesreči zrakoplova prišlo do večjega požara oziroma do nenadzorovanega uhajanja nevarnih snovi v okolje in bi to ogrožalo življenje in zdravje ljudi ter živali, bi bilo potrebno izvesti umik oz. če pade zrakoplov na gosto naseljeno območje je potrebno izvesti evakuacijo.

**Sprejem in namestitev ogroženih prebivalcev**

Zagotovi se namestitev in nujna oskrba prebivalcem, ki so zaradi nesreče zrakoplova ostali brez doma ter sredstev za preživljanje in ki se zaradi ogroženosti zadržujejo zunaj svojega prebivališča.

**Zaščita kulturne dediščine**

Zaščita kulturne dediščine obsega priprave in izvajanje ukrepov za zmanjšanje nevarnosti ter preprečevanje škodljivih vplivov nesreče zrakoplova na kulturno dediščino.

**Od nalog zaščite, reševanja in pomoči** se ob nesreči zrakoplova se izvajajo naslednje naloge:

* iskanje pogrešanega zrakoplova in oseb,
* gašenje in reševanje ob požarih,
* prva pomoč in nujna medicinska pomoč,
* reševanje iz ruševin,
* reševanje na vodi in iz vode,
* pomoč ogroženim in prizadetim svojcem oziroma prebivalcem,
* zagotavljanje osnovnih pogojev za življenje.

**Iskanje in reševanje pogrešanega civilnega zrakoplova** v skladu s predpisi in mednarodnimi sporazumnimi akti usklajuje MzP, medtem, ko SV, MO usklajuje akcijo iskanja in reševanja pogrešanega vojaškega zrakoplova oziroma tujega vojaškega zrakoplova. MzP določi pogoje in način iskanja in reševanja zrakoplova ter izda navodila, ki jih je treba sprejeti v primeru, ko je zrakoplov pogrešan, je v nevarnosti, je prišlo do nesreče ali ko letalskemu prometu grozi nevarnost.

Policija, SV, sile za ZRP, Javno podjetje KZPS d.o.o., lastniki ali uporabniki zrakoplova ter osebe, ki opravljajo dolžnosti na krovu zrakoplova ali na letališčih ali drugih zmogljivostih za letalstvo sodelujejo pri iskanju in reševanju pogrešanega zrakoplova. Pri iskanju pogrešanega zrakoplova iz zraka lahko sodelujejo poleg zrakoplovov policije in SV tudi drugi domači in tuji zrakoplovi, katere, če je treba, kontrolorji zračnega prometa (Javno podjetje KZPS d.o.o.) usmerjajo na mesto nesreče.

Na terenu pogrešan zrakoplov iščejo policijske enote ter druge sile za ZRP.

**Gašenje in reševanje ob požarih**

Organiziranje in vodenje gasilskih enot vodijo in usmerjajo vodje gasilskih intervencij. Za gašenje in reševanje na težko dostopnem terenu se lahko sile in sredstva za reševanje (reševalci, gasilci in druga intervencijska vozila) do kraja nesreče prepeljejo s helikopterji Policije ali Slovenske vojske. Naloge izvajajo poklicne in prostovoljne gasilske enote Severnoprimorske regije

**Prva pomoč in nujna medicinska pomoč,**

Na kraju nesreče zrakoplova ranjenim in poškodovanim pomagajo preživeli, očividci nesreče in pripadniki reševalnih služb, ki prvi prispejo na kraj nesreče.

Če se je nesreča zgodila na težko dostopnem terenu, pomagajo gasilci in druge enote za zaščito, reševanje in pomoč, prenesti poškodovane do mesta za zdravstveno oskrbo (MZO), ki naj bo na območju od koder je možen helikopterski prevoz.

Ob nesreči zrakoplova večjega obsega, z večjim številom žrtev, se bo poleg rednih služb, ki opravljajo identifikacijo mrtvih aktiviralo še enote za identifikacijo mrtvih pri Inštitutu za sodno medicino pri Medicinski fakulteti.

**Reševanje iz rševin**

Ob nesreči zrakoplova na težko dostopnem terenu ali ob padcu zrakoplova na naselje se za iskanje ponesrečenih aktivirajo naslednje sile za zaščito, reševanje in pomoč:

* Postaji Gorske reševalne službe Bovec in Tolmin,
* Postaja Jamarsko reševalna službe Tolmin,
* Postaji potapljaške reševalne službe Nova Gorica in Tolmin.
* tehnično reševalne enote,
* Enoto reševalnih psov za iskanje pogrešanih oseb,
* gasilske enote širšega regijskega pomena

Ob nesreči zrakoplova na težko dostopnem terenu se za prevoz potrebne opreme za tehnično reševanje uporabijo helikopterji Policije in Slovenske vojske.

**Reševanje na vodi in iz vode**

V Severno primorski regiji iskanje pogrešanih in reševanje ponesrečenih na vodi in iz vode ter sodelovanje pri opravljanju nujnih zaščitnih in drugih del zaradi preprečitve in ublažitve posledic nesreče izvajajo, skladno s predpisi in svojimi aktivnostmi, naslednje enote:

* Postaji potapljaške reševalne službe Nova Gorica in Tolmin.
* gasilski enota širšega pomena, ki imajo za to usposobljene reševalce
* CZ s tem, da se reševanje izvaja usklajeno med različnimi reševalnimi službami in enotami.

**Pomoč ogroženim in prizadetim svojcem oziroma prebivalcem**

Izpostava URSZR Nova Gorica v sodelovanju z zdravstveno službo, policijo, socialno službo, duhovniki in drugimi organi po potrebi organizira informacijski center v primeru nesreče zrakoplova. Informacijski center mora preko sredstev javnega obveščanja v čim krajšem času po nesreči objaviti telefonsko številko na kateri lahko prebivalci na prizadetem območju dobijo informacije o posledicah nesreče.

Informacijski center posreduje informacije o nesreči, daje napotke prebivalcem na prizadetem območju, zbira, obdeluje in posreduje podatke o mrtvih in poškodovanih, ki jih nato posreduje Štabu CZ za Severnoprimorske, ta pa naprej Štabu CZ RS (če je aktiviran) in drugim pristojnim organom in organizacijam in službam. Informacijski center nudi tudi psihološko in duhovno pomoč prizadetim in svojcem žrtev, pomoč pri oskrbi in nastanitvi nepoškodovanih in svojcev ter preživelim pri vzpostavitvi stikov s svojci.

**Zagotavljanje osnovnih pogojev za življenje**

Osnovni pogoji za življenje bodo vzpostavljeni takrat, ko bodo izpolnjeni pogoji za preklic odrejenih zaščitnih ukrepov.

Za izvajanje nalog na področju zagotavljanja osnovnih pogojev za življenje so zadolženi zdravstvo, pogrebne službe, komunalne organizacije in organizacije za urejanje prostora, lokalne skupnosti, poveljniki Civilne zaščite občin in Poveljnik Civilne zaščite za Severno primorsko.

# B. KRITERIJI ZA RAZVRŠČANJE RAZREDE OGROŽENOSTI

# 10.Razvrščanje občin in regije v razrede ogroženosti zaradi nesreče zrakoplova

Poleg velikih mednarodnih letališč pri katerih se večina nesreč zrakoplovov (85%) zgodi na letališčih ali v njihovi neposredni bližini, predvsem pri vzletanju in pristajanju, na območju nadzorovanih con (CTR) se nesreča lahko zgodi tudi na manjšim športnim letališčih. Na registriranih vzletiščih, na katerih vzletajo in pristajajo manjši športni zrakoplovi, lahko pomenijo možno potencialno nevarnost za nesrečo zrakoplovov, predvsem manjšega obsega.

**10.1 Kriterij za oceno ogroženosti zaradi nesreče zrakoplova**

Pri razvrščanju občin glede ogroženosti ob nesreči zrakoplova v Severnoprimorski regiji je upoštevan obstoječi Državni načrt zaščite in reševanja ob nesreči zrakoplova, ki določa, da morajo občine, ki so na območju nadzorovanih con (CTR) – mednarodnih letališč, izdelati v celoti načrt zaščite in reševanja ob nesreči zrakoplova, občine, ki pa se nahajajo na območju izven nadzorovanih con, pa posamezne dele načrtov zaščite in reševanja.

## ****10.2 Razvrščanje občin in regije v razrede ogroženosti zaradi nesreče zrakoplova****

V državni oceni ogroženosti je bila uporabljena predpostavka, da območja CTR con mednarodnih letališč in mešanega letališča, pomenijo večjo verjetnost, da pride do nesreče zrakoplova večjega obsega.

Kriterij za točkovanje območja mednarodnih in mešanega letališča po občinah in regiji je prikazan na spodnji tabeli.

|  |  |  |  |  |
| --- | --- | --- | --- | --- |
| 1. točka | 2. točka | 3. točka | 4. točka | 5. točka |
|  |  | Območja RS izven območja CTR con mednarodnega ali mešanega letališča  |  | Območje CTR con mednarodnega ali mešanega letališča |

Tabela 2. Kriterij za točkovanje območja mednarodnih in mešanega letališča po občinah

|  |  |
| --- | --- |
| **Razred ogroženosti** | **Stopnja ogroženosti**  |
| 1 | Majhna |
| 2 | Srednja |
| 3 | Velika |
| 4 | Zelo velika 1 |
| 5 | Zelo velika 2 |

Tabela 3. Razredi in stopnja ogroženosti nosilcev načrtovanja (občine, regija)

V peti, četrti, drugi in prvi razred ogroženosti ob nesreči zrakoplova nimamo nobene občine. V tretji razred ogroženosti so uvrščene vseh 13 občin Severnoprimorske regije.

|  |  |  |  |  |  |
| --- | --- | --- | --- | --- | --- |
| **Regija** | **Občina** | **Površina občine v km2** | **Število ljudi** | **Gostota poseljenosti** | **Rang območja parcel in CTR mednarodnega ali mešanega letališča = razred ogroženosti** |
|   | Ajdovščina | 246 | 19898  | 81 | 3 |
|   | Bovec | 368 | 3050 | 8 | 3 |
|   | Brda | 72 | 5584 | 78 | 3 |
|   | Cerkno | 132 | 4481 | 34 | 3 |
|   | Idrija | 294 | 11.725 | 40 | 3 |
|   | Kanal ob Soči | 147 | 5157 | 35 | 3 |
|   | Kobarid | 193 | 4030 | 21 | 3 |
|   | Miren – Kostanjevica | 63 | 5064 | 81 | 3 |
|   | Nova Gorica | 280 | 32013 | 115 | 3 |
|   | Renče – Vogrsko | 30 | 4408 | 150 | 3 |
|   | Šempeter – Vrtojba | 15 | 6198 | 414 | 3 |
|   | Tolmin | 382 | 10881 | 29 | 3 |
|  | Vipava | 107 | 5872 | 55 | 3 |
| Severnoprimorska | *SKUPAJ* | 2.325 | 118.361 | 50,9 |  |

Tabela 4. Ogroženost občin ob nesreči zrakoplova

Vir: Podatkov Statistični urad RS (podatki za št. prebivalstva 1. julij 2023)

Zaradi številnih zračnih poti preko slovenskega zračnega prostora lahko na celotnem ozemlju RS. pričakujemo tako nesreče zrakoplova manjšega kot večjega obsega, vendar je verjetnost, da do take nesreče pride, majhna, zato so se vse naše občine uvrstile v tretji razred ogroženosti.

# 11. Nekateri predlogi ukrepov za preprečitev, ublažitev in zmanjšanje posledic nesreče zrakoplova

Preventivni ukrepi, ukrepi za pripravljenost ter drugi ukrepi so ukrepi, s katerimi se lahko dolgoročno zmanjšata tveganje in ogroženost zaradi dejanj, povezanih z nesrečo zrakoplova. Pristojna ministrstva in organi bi lahko v okviru svojih pristojnosti največjo pozornost s ciljem zmanjšanja tveganja in ogroženosti zaradi nesreče zrakoplova namenili predvsem naslednjim dejavnostim:

* usklajenemu in učinkovitemu delovanju pristojnih služb in organov;
* izpopolnjevanje sistema kriznega upravljanja;
* zagotovitvi in ustreznemu opremljanju »resursov«, ki bi se odzvali ob nesreči zrakoplova;
* obdobnemu in sistematičnemu dopolnjevanju Ocene tveganja za nesrečo zrakoplova, tudi z vključitvijo novih scenarijev nesreč in analiz scenarijev nesreč, in dopolnjevanju Ocene zmožnosti obvladovanja tveganja ob nesreči zrakoplova;
* dopolnjevanju ocen ogroženosti in načrtov zaščite in reševanja v povezavi z nesrečo zrakoplova
* načrtovanju odziva sil za zaščito in reševanje in pomoč ter drugih ob posredovanju ob nesreči zrakoplpva;
* ustrezni usposobljenosti in opremljenosti sil za zaščito, reševanje in pomoč.

# 12. Zaključki ocene ogroženosti

Verjetnost, da pride v Severnoprimorski regiji do nesreče zrakoplova večjega obsega je kjerkoli in ne le v gorah, ki so težko dostopne.

Ob posledicah, ki jih lahko povzročijo nesreče, ko pade zrakoplov na naseljeno območje predvsem, pri padcu zrakoplova, ki prevaža nevarne snovi in pri tem pride do nenadzorovanega uhajanja škodljivih snovi v okolje ali do požara, bi bilo prizadeto življenje in zdravje ljudi, naravna dediščina ali naseljeno območje na kraju nesreče.

Verjetnost nesreče zrakoplova pri prevozu nevarnih snovi je zaradi posebnih varnostnih ukrepov in majhne količine prepeljanih teh snovi zelo majhna. V kolikor pa pride do takšne nesreče pri prevozu nevarnih snovi, je prevoznik tisti, ki mora zavarovati, pobrati ali odstraniti nevarno snov ali na drug način poskrbeti, da ni več nevarnosti. Če prevoznik tega ne more izvesti, mora poklicati organizacijo, ki je pooblaščena za reševanje nesreč z nevarnimi snovmi, da to stori na njegove stroške.

Obveznosti občin z naslova načrtovanja ob nesreči zrakoplova so, glede na njihovo ogroženost, določene **z Oceno ogroženosti Republike Slovenije zaradi nesreče zrakoplova iz leta 2018.**

Na podlagi državne in regijske ocene ogroženosti za nesrečo zrakoplova se izdela regijski Načrt zaščite in reševanja ob nesreči zrakoplova. Vse občine Severnoprimorske regije razdelajo **posamezne dele načrta zaščite in reševanja** ob nesreči zrakoplova v katerih predvidijo obveščanje, ukrepe, naloge in sodelovanje v primeru zrakoplova v sili (iskanje pogrešanega zrakoplova).

# 13. VIRI

* Državna ocena ogroženosti ob nesreči zrakoplova v RS verzija 2.0
* Podatki aerokluba Josip Križaja Ajdovščina – letališče Ajdovščina
* Podatki Posoškega aerokluba Tolmin – letališče Bovec
* Internetne strani SURS - Pridobljeni podatki o številu prebivalcev po občinah 1. Julij 2023